ষাটের দশকে মুজিব যখন কারাগারে তখন পূর্ব পাকিস্তান আওয়ামী লীগের ভারপ্রাপ্ত সাধারণ সম্পাদক ছিলেন মিসেস আমেনা বেগম। মুজিবের ঘাড়ে তখন আগরতলা মামলা। সে মামলাকে সেদিন মুজিব-বিরোধী ষড়যন্ত্র বললেও খোদ আওয়ামী লীগারগণও আজ সেটিকে মিথ্যা বলেন না। বরং ভারতের চর রূপে পাকিস্তান ভাঙার কাজে মুজিবের সে সংশ্লিষ্টতা নিয়ে তারা আজ গর্ব করেন। সেটিকে সাহসিকতাও বলেন। মুজিবের সে দূর্দিনে আওয়ামী লীগের ৬ দফার আন্দোলনকে সে সময় জিন্দা রাখার ক্ষেত্রে আমেনা বেগমের অবদান ছিল অনেক। কারণ, ৬ দফা পেশের কারণে তৎকালীন পূর্ব পাকিস্তানের ১৭ জেলার মধ্যে ১৪ জেলার আওয়ামী লীগ প্রধানই তখন দল ছেড়ে চলে গিয়েছিলেন। তারা পিডিএমপন্থি (পাকিস্তান ডিমোক্রাটিক মুভমেন্ট) আরেক আওয়ামী লীগের জন্ম দিয়েছিলেন। সে দলে ছিলেন আওয়ামী লীগের অখন্ড পাকিস্তানপন্থি প্রবীন নেতারা। পরবর্তীতে তাদের বেশীর ভাগ নেতাকর্মী জনাব নূরুল আমীনের নেতৃত্বে পাকিস্তান ডিমোক্রাটিক পার্টি (পিডিপি)তে শামিল হয়ে যান। রাজনীতির আকাশে তখন ঘন কালো মেঘ। মুজিবের রাজনীতি ভয়ানক সংঘাতের দিকে যাচ্ছে দেখে মিসেস আমেনা বেগম মুজিবকে বলেছিলেন,আপনি যে রক্তাত্ব যুদ্ধের পথে দেশকে নিয়ে যাচ্ছেন তাতে তো বিপুল সংখ্যক মানুষের প্রাণনাশ হবে। কিন্তু মিসেস আমিনা বেগমের সে সাবধান বানি মুজিবের কাছে গুরুত্ব পায়নি। সেনাবাহিনী রাজনৈতিক ছাড় দিতে হয়তো রাজী হবে,কিন্তু দেশের বিভক্তিকে যে বিনাযুদ্ধে মেনে নিবে না –সেটি কোন চিন্তাশীল মানুষের কাছে অজানা থাকার কথা নয়। সেটি জানতেন আমিনা বেগমও। কারণ কোন দেশের সেনাবাহিনীই নিজ দেশের বিভক্তিকে বিনাযুদ্ধে মেনে নেয় না। তাছাড়া পাকিস্তানের অখন্ডতা রক্ষায় প্রতিটি সেপাই যেখানে কোরআন শরীফ ছুঁয়ে কসম খেয়ে থাকে -তাদের থেকে সেরূপ গাদ্দারি কীরূপে আশা করা যায়? মুজিবের রাজনীতিতে নিরীহ মানুষদের রক্তদান ছিল মামূলী বিষয়। তিনি তার রাজনীতির নৌকাটি বেয়েছেন জনগণের রক্তের উপর দিয়ে। মিসেস আমেনা বেগম এরপর আর আওয়ামী লীগে থাকেননি। মুজিবের রক্ত ঝরানোর সে রাজনীতির বিরুদ্ধে তিনি তার মনের ক্ষোভটি পরে প্রকাশ করেছিলেন পত্রিকায় দেয়া সাক্ষাৎকারে।